Primo habet prata de centum plaustris feni sub mensa curatj. Numerus mascotancium: centum quadraginta matskotantes. Quilibet matskotancium habet annuatim, exhibere curato infrascriptas obuenciones: Primo pro manso presbiterali, dicto wlgariter maanpoli, exhibebit quilibet duas pelles albas vel vnum pondus luciorum siccorum uel quatuor artones. Jtem quilibet matskotancium dabit plaustrum feni uel eius valorem iuxta id, quod solet emi et vendi circa festum purificacionis Marie uel saltem mediam marcam. Jtem quilibet matskotancium dabit dimidium pondus butiri pro matskot et marcham butiri pro qualibet vacca, uel saltem pro qualibet marca butiri 4:or denarios. Jtem quilibet exhibebit eciam decimas bladorum, que diuidi consueuerunt in partes equalies inter ecclesiam et curatum. Jtem ex quolibet arcu exhibentur due pelles ad vsum ecclesie et curati. Jtem decime pellium debent distribui inter ecclesiam et curatum. Jtem pro benediccione nubencium due øre consueuerunt exhiberij curato. Pro introduccione mulierum post partum vna ora. Jtem mercenarij in pascha soluere tenentur 3:s pelles arcuales, dictas bo[g]askin, uel vnam oram, mercenarie vero duas pelles uel duos ortones. Jtem pro mortuariis adultorum v oras, pro infantibus j oram consueuit exhiberi curato. Jtem omnes alie decime soluentur curato, demptis decimis salmonum et luciorum siccorum, que reseruate sunt mense episcopali. Jtem medietas piscium vernalium et autumpnalium ex decimis cedat mense episcopi et altera medietas mense curati.